rejauldu/bengali-wikipedia huggingface dataset:
এলেন গাইরিথ লেমচে ফ্রিশ (১৮৬৬–১৯৪৫) ছিলেন একজন ডেনীয় লেখক, নারী অধিকার প্রচারক এবং স্থানীয় ইতিহাসবিদ। ড্যানিশ উইমেন্স সোসাইটির ক্রিয়াকলাপে তিনি যে গুরুত্বপূর্ণ ভূমিকা পালন করেছিলেন তার জন্য তাকে বিশেষভাবে স্মরণ করা হয়, বিশেষ করে ১৯১৫ সালের দিকে যখন ডেনমার্কের সংবিধান সংশোধন করে নারীদের ভোটাধিকার অন্তর্ভুক্ত করা হয়েছিল। তিনি ১৯২৭ সালে লিংগবি-টারবাক লোকাল হিস্টোরিক সোসাইটির সহ-প্রতিষ্ঠাতা ছিলেন।  প্রাথমিক জীবন এবং পরিবার ১৮৬৬ সালের ১৭ই এপ্রিল কোপেনহেগেনে জন্মগ্রহণকারী এলেন গাইরিথ ফ্রিশ ছিলেন প্রধান শিক্ষক হার্টভিগ ফ্রিশ (১৮৩৩–৯০) এবং এলিজাবেথ আলেকজান্দ্রা মৌরিয়ার (১৮৩৫–৯২) এর কন্যা। ১৮৯৩ সালের ১৯ জুলাই তিনি চিকিৎসক জোহান হেনরিচ লেমচেকে (১৮৬৩-১৯৬২) বিয়ে করেন।  এলেন গাইরিথ তার প্রথমদিকের বছরগুলি কোপেনহেগেনের স্টোর কোঙ্গেন্সগেডে কাটিয়েছিলেন। তার পরিবারের সাথে তিনি লিংগবিতে চলে যান, যেখানে তার নানি থাকতেন। তার তিন ভাইবোনের মধ্যে তিনি সর্বপ্রথম বাড়িতে শিক্ষিত হন, তারপর তিনি এনজাহেলে স্কুলে পড়াশোনা করেন। ম্যাট্রিকুলেশন করার সময়, তিনি কোপেনহেগেন বিশ্ববিদ্যালয়ে জার্মান পড়া শুরু করেন কিন্তু শীঘ্রই ছেড়ে দেন, কারণ পুরুষদের আধিপত্যপূর্ণ পরিবেশের দ্বারা তিনি নিরুৎসাহিত হন। পরিবর্তে তিনি ১৮৯৩ সালে তার বিয়ের আগ পর্যন্ত তিনি তার বাবার স্কুলে শিক্ষকতা করেন। তিনটি সন্তানের জন্ম দেওয়া সত্ত্বেও, তাদের মধ্যে দুই বছর বয়সে একজন মারা গিয়েছিল। তিনি লেখালেখিতে নিজেকে নিবেদিত করেছিলেন এবং তার সন্তান, স্বামী ও তার পরিবারের কর্মীদের যত্নে রেখেছিলেন।  লেখক হিসেবে কর্মজীবন তার প্রথম বই, আধা-জীবনীভিত্তিক উপন্যাস সোয়েডম্যানস জোমফ্রুয়ার, মধ্যযুগ থেকে বর্তমান পর্যন্ত লিংগবি অধিবাসীদের, তার আত্মীয়-স্বজন সহ বিভিন্ন ইতিহাস তুলে ধরে। স্থানীয় ইতিহাসের প্রতি তার আগ্রহের কারণে, তিনি পরবর্তীতে ১৯২৭ সালে লিংগবি-টারবুক হিস্ট্রি সোসাইটির সহ-প্রতিষ্ঠাতা হয়ে ওঠেন। ১৮৯৯ সালে, তিনি ফোকেটস সিন্ডার প্রকাশ করেন যা নারীদের যৌনতার প্রতি মনোযোগের অভাবকে প্রকাশ করে। তবে তার সবচেয়ে গুরুত্বপূর্ণ কাজটি ছিল পারিবারিক উপন্যাস এডওয়ার্ডসগেভ যা ১৯০০ থেকে ১৯১২ সাল পর্যন্ত পাঁচটি খণ্ডে প্রকাশিত হয়েছিল।  একজন নারী অধিকার কর্মী হিসেবে অংশগ্রহণ ১৯০৬ সালে, তার বড় বোন বিবেকে সালিকাথ যিনি ড্যানিশ উইমেন সোসাইটির বোর্ড সদস্য ছিলেন, লেমচেকে সোসাইটির জাতীয় সম্মেলনে আমন্ত্রণ জানান। ১৯১০ সালে, লেমচে বোর্ডে নিযুক্ত হন এবং ১৯১৩ থেকে ১৯১৮ সাল পর্যন্ত অ্যাস্ট্রিড স্ট্যাম্প ফেডারসেনের সভাপতিত্বে সংগঠনের সবচেয়ে সক্রিয় আদর্শবাদী এবং কার্যকরী নেতা হয়ে উঠেছিলেন। বিশেষ করে ১৯১২ সালে তার ভাষণের জন্য তাকে স্মরণ করা হয় যাতে সংবিধানে সংস্কারের আহ্বান জানানো হয়, যেন নারীরা ভোট দিতে পারে। পরবর্তীতে ১৯১৫ সালে সংশোধনীটি গৃহীত হয়।  মৃত্যু ১৯৪৫ সালের ৩ ফেব্রুয়ারি লিংগবিতে গাইরিথ লেমচে মারা যান। তাকে লিংগবির অ্যাসিস্টেন্স সমাধিতে সমাধিস্থ করা হয়েছে।  তথ্যসূত্র  বিষয়শ্রেণী:১৮৬৬-এ জন্ম বিষয়শ্রেণী:১৯৪৫-এ মৃত্যু বিষয়শ্রেণী:ডেনীয় ঔপন্যাসিক বিষয়শ্রেণী:ডেনীয় লেখিকা বিষয়শ্রেণী:ডেনীয় নারী অধিকার কর্মী
মহসিন আল-হারছি (, ; জন্ম: ১৭ জুলাই ১৯৭৬) হলেন একজন সৌদি পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় আল-নাসর এবং সৌদি আরব ফুটবল দলের হয়ে একজন রক্ষণভাগের খেলোয়াড় হিসেবে খেলেছেন।  ১৯৯৮–৯৯ মৌসুমে, আল-নাসরের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। আল-নাসরের হয়ে ৮ মৌসুম খেলার পর, তিনি আল-ফাইহায় যোগদান করেন। অতঃপর তিনি ওহুদে যোগদান করেন, যেখানে তিনি ২ মৌসুম অতিবাহিত করে অবসর গ্রহণ করেছেন।  ১৯৯৯ সালে, আল-হারছি সৌদি আরবের হয়ে আন্তর্জাতিক পর্যায়ে অভিষেক করেছেন, যেখানে তিনি ২০ ম্যাচে ২টি গোল করেছেন। তিনি সৌদি আরবের হয়ে ২০০২ ফিফা বিশ্বকাপ এবং ১৯৯৯ ফিফা কনফেডারেশন্স কাপে অংশগ্রহণ করেছেন, যার মধ্যে ১৯৯৯ ফিফা কনফেডারেশন্স কাপে তিনি চতুর্থ স্থানের পদক জয়লাভ করেছেন।  তথ্যসূত্র  বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৭৬-এ জন্ম বিষয়শ্রেণী:সৌদি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:আল-ফায়হা এফসি খেলোয়াড় বিষয়শ্রেণী:সৌদি আরবের আন্তর্জাতিক ফুটবলার বিষয়শ্রেণী:২০০২ ফিফা বিশ্বকাপের খেলোয়াড় বিষয়শ্রেণী:সৌদি প্রথম বিভাগ লিগের খেলোয়াড় বিষয়শ্রেণী:সৌদি দ্বিতীয় বিভাগের খেলোয়াড় বিষয়শ্রেণী:আল নাসর ফুটবল ক্লাবের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
খোঁজ-দ্য সার্চ হচ্ছে ২০১০ সালে মুক্তিপ্রাপ্ত একটি বাংলাদেশী চলচ্চিত্র। চলচ্চিত্রটি পরিচালনা করেছেন ইফতেখার চৌধুরী  এবং প্রযোজনা ও পরিবেশনা করেছে মুনসুন ফিল্মস। এতে অভিনয় করেছেন অনন্ত জলিল, বর্ষা, ববি ও সোহেল রানা সহ আরও অনেকে। এটি বাংলাদেশের প্রথম পূর্ণাঙ্গ ডিজিটাল চলচ্চিত্র।   শ্রেষ্ঠাংশে  অনন্ত জলিল - মেজর মাহমুদ হাসান (অনন্ত)  আফিয়া নুসরাত বর্ষা - এলিজা  ববি হক - ববি  সোহেল রানা - কমান্ড প্রধান  ইফতেখার চৌধুরী -   নিনো (ইতালি) - নিনো (অতিথি শিল্পী)   জিসান - পাবেল  রাহা -  রাশেদা চৌধুরী - মাহমুদের মা  ইলিয়াস জাভেদ - নওয়াব শামসুদ্দিন ইলিয়াস কোবরা -  অপু - ফিফটি-ফিফটি ডাঃ এজাজ - মাষ্টার  শিরিন বকুল -   সোহেল খান -   লাল রনি - সাজিদ  জেসিকা-হাস (আমেরিকা) -   সিয়ান (আমেরিকা) -   মাইক বোস (মেক্সিকো) -   সান (দক্ষিণ আফ্রিকা) -   ক্যারোলিন (দক্ষিণ আফ্রিকা) –   সংগীত   খোঁজ-দ্য সার্চ-এর সঙ্গীত পরিচালনা করেছেন ইমন সাহা ও হাবিব ওয়াহিদ এবং সবগুলো গানে কথা লিখেছেন কবির বকুল ও ইলিয়াস মোল্লা।  গানের তালিকা  {| border="3" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;" |- bgcolor="#CCCCCC" align="center" ! ট্র্যাক !! গান !! কণ্ঠশিল্পী !! পর্দায় !! নোট |- |১ |তুমি ফিরে তাকালে পৃথিবীটা সুন্দর হয়ে যায় |সামিনা চৌধুরী ও বাপ্পা মজুমদার |অনন্ত ও ববি | |- |২ |গোলক ধাঁধাঁনো পৃথিবীতে |ফেরদৌস ওয়াহিদ ও কনা |ববি |শিরোনাম গান |- |৩ |এতো দিন কোথায় ছিলে |হাবিব ওয়াহিদ ও ন্যান্সি |অনন্ত ও বর্ষা | |- |৪ |দিনেতে সুর্য ভাল চাঁন্দেরই আলো না |কনকচাঁপা ও রুন্টি |জিসান ও রাহা | |- |৫ |আংটির অপেক্ষায় অনামিকা |এস আই টুটুল ও সামিনা চৌধুরী |অনন্ত ও বর্ষা | |- |৬ |ভালবাসার মনটা আমার |কনকচাঁপা |ববি | |-   আরও দেখুন   খোঁজ-দ্য সার্চ-সিরিজ  দ্য স্পীড   তথ্যসূত্র    বহিঃসংযোগ   বিষয়শ্রেণী:২০১০-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:গোয়েন্দা চলচ্চিত্র বিষয়শ্রেণী:গ্যাংস্টার চলচ্চিত্র বিষয়শ্রেণী:মাফিয়া চলচ্চিত্র বিষয়শ্রেণী:অপরাধ থ্রিলার চলচ্চিত্র বিষয়শ্রেণী:বাংলাদেশী মারপিটধর্মী চলচ্চিত্র বিষয়শ্রেণী:ইফতেখার চৌধুরী পরিচালিত চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
বিকল্প মেহতা একজন ভারতীয় অনুকরণ শিল্পী এবং অভিনেতা। তিনি মূলত বলিউড অভিনেতা অক্ষয় কুমারের অনুকরণ করার জন্য এবং দ্য কপিল শর্মা শো, ইন্ডিয়া'স গট ট্যালেন্ট, কমেডি নাইটস উইথ কপিল, এন্টারটেইনমেন্ট কে লিয়ে কুছ ভি করেগা, কমেডি সার্কাস এবং দ্য গ্রেট ইন্ডিয়ান ফ্যামিলি ড্রামা-র মতো বিভিন্ন টেলিভিশন কমেডি শো-তে অভিনয়ের জন্য পরিচিত।  এছাড়াও তিনি অ্যান্ডটিভি-তে লাইফ কা রিচার্জ কমেডি শো উপস্থাপনা করেছেন, যেটি প্রযোজনা করেছিলেন শচীন মোহিতে।   প্রারম্ভিক জীবন ও পড়াশোনা  বিকল্প মেহতা ১৯৮৯ সালের ১২ ডিসেম্বর রাজস্থানের পালিতে একটি জৈন পরিবারে জন্মগ্রহণ করেন। তিনি সরকারি চাকরিজীবী সঞ্জীব মেহতা এবং অনিতা মেহতার বড় ছেলে। বিকল্পের শৈশব কেটেছে পালিতে। তিনি পালিতে তার স্কুলের পড়াশোনা শেষ করেন। পরে তিনি রোহতক, হরিয়ানায় অবস্থিত মহর্ষি দয়ানন্দ বিশ্ববিদ্যালয় থেকে বাণিজ্যে স্নাতক ডিগ্রি অর্জন করেন। এছাড়াও তিনি ইভেন্ট ম্যানেজমেন্টে ডিপ্লোমা করেছেন।   কর্মজীবন  তিনি ২০১৬ ইউবিএ প্রো বাস্কেটবল লিগ সিজনও উপস্থাপনা করেছিলেন এবং একজন উপস্থাপক হিসেবে এটি ছিল তার সেরা পারফরম্যান্সগুলির মধ্যে একটি। বিকল্পকে ২০০৯ সালে সনি টিভি-তে এন্টারটেইনমেন্ট কে লিয়ে কুছ ভি করেগা শো-তেও দেখা গিয়েছিল। বিকল্প অক্ষয় কুমারকে তার অনুপ্রেরণা এবং তার অসাধারণ সাফল্যের প্রধান কারণ হিসেবে বিবেচনা করেন।   টেলিভিশন  +বছরঅনুষ্ঠানভূমিকা২০১২–১৩কমেডি সার্কাস কে অজুবেঅতিথি উপস্থিতি২০১৫ লাইফ কা রিচার্জউপস্থাপক২০১৫দ্য গ্রেট ইন্ডিয়ান ফ্যামিলি ড্রামাঅতিথি উপস্থিতি২০১৫–১৬২০১৬ ইউবিএ প্রো বাস্কেটবল লিগ সিজনটেন স্পোর্টস-এ উপস্থাপক ২০১৬ দ্য কপিল শর্মা শোঅতিথি উপস্থিতি২০২২ দ্য কপিল শর্মা শোঅক্ষয় কুমারের অনুকরণ   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:রাজস্থানের অভিনেতা বিষয়শ্রেণী:অক্ষয় কুমার বিষয়শ্রেণী:হিন্দি টেলিভিশনের অভিনেতা বিষয়শ্রেণী:ভারতীয় চলচ্চিত্র অভিনেতা
শেখ ওমর আলি একজন ভারতীয় রাজনীতিবিদ ছিলেন যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি পশ্চিমবঙ্গ বিধানসভার সদস্য ছিলেন।  শেখ ওমর আলি ১৯৭১ সাল থেকে ১৯৯৬ সাল পর্যন্ত পশ্চিমবঙ্গ বিধানসভায় পাঁশকুড়া পশ্চিমের বিধায়ক হিসেবে দায়িত্ব পালন করেছেন। তিনি ১৯৯৭ সালে ভারতের কমিউনিস্ট পার্টি থেকে ভারতের কমিউনিস্ট পার্টি (মার্ক্সবাদী) এ যোগদান করেন। এরপর তিনি ১৯৯৮ সালের উপনির্বাচনে নন্দনপুর থেকে পশ্চিমবঙ্গ বিধানসভার সদস্য হিসেবে নির্বাচিত হন। তারপর, তিনি পুনরায় দল পরিবর্তন করেন ও সর্বভারতীয় তৃণমূল কংগ্রেসে যোগদান করেন। ২০১১ সালে তিনি পাঁশকুড়া পশ্চিম থেকে পশ্চিমবঙ্গ বিধানসভার সদস্য হিসেবে নির্বাচিত হন। তিনি ২০১৫ সালের ১ সেপ্টেম্বর ৮৪ বছর বয়সে মৃত্যুবরণ করেন।  তথ্যসূত্র  বিষয়শ্রেণী:১৯৩০-এ জন্ম বিষয়শ্রেণী:২০১৫-এ মৃত্যু বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:পশ্চিমবঙ্গের ভারতের কমিউনিস্ট পার্টির রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ১৯৭১-১৯৭২ বিষয়শ্রেণী:পশ্চিমবঙ্গ বিধানসভার সদস্য ১৯৭২-১৯৭৭ বিষয়শ্রেণী:পশ্চিমবঙ্গ বিধানসভার সদস্য ১৯৭৭-১৯৮২ বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭ বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১ বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬ বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পূর্ব মেদিনীপুর জেলার ব্যক্তি বিষয়শ্রেণী:২০শ শতাব্দীর ভারতীয় মুসলিম বিষয়শ্রেণী:২১শ শতাব্দীর ভারতীয় মুসলিম বিষয়শ্রেণী:ভারতীয় সুন্নি মুসলিম বিষয়শ্রেণী:বাঙালি মুসলিম বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি
বন্দরনায়েকে আন্তর্জাতিক বিমানবন্দর (; )  শ্রীলঙ্কার প্রধান আন্তর্জাতিক বিমানবন্দর। এটি রাজধানী কলম্বোতে অবস্থিত। দেশটির প্রাক্তন প্রধানমন্ত্রী সলোমন বন্দরনায়েকেের নামে এই বিমানবন্দরটি তৈরি করা হয়। এই বিমানবন্দরে মোট ৩টি টার্মিনাল রয়েছে।  ইতিহাস শ্রীলঙ্কার একমাত্র বিমান বন্দর এটি, দ্বিতীয় বিশ্বযুদ্ধ চলাকালীন ব্রিটিশ বিমান বাহিনীর ব্যবহারের জন্য ব্রিটিশরাই এটি সর্বপ্রথম তৈরি করে এবং ১৯৪৮ শ্রীলঙ্কার স্বাধীনতার সময়ে ব্রিটিশরা বিমান বন্দরটি পরিত্যক্ত ফেলে যায়, স্বাধীন শ্রীলঙ্কায় ১৯৫৪ সালে বিমান বন্দরটি চালু করার চিন্তা করা হয় এবং ১৯৬৭ সালে চালু হয়। শ্রীলঙ্কার বিদেশগামী যাত্রীরা আগে জাহাজের মাধ্যমে বিদেশে গমন করতেন। এই বিমানবন্দরটি কটুনায়েকে আন্তর্জাতিক বিমান বন্দর নামে ১৯৬৭ সালে ভালো করে চালু হয়। ১৯৭০ সালে বিমান বন্দরটির নাম 'বন্দরনায়েকে   আন্তর্জাতিক বিমান বন্দর' রাখা হলেও ১৯৭৭ সালে 'কটুনায়েকে আন্তর্জাতিক বিমান বন্দর' রাখা হয়; ১৯৯৫ সালে পুনরায় এটির নাম রাখা হয় 'বন্দরনায়েকে আন্তর্জাতিক বিমান বন্দর'।  রানওয়ে বন্দরনায়েকে আন্তর্জাতিক বিমান বন্দরে একটি একক রানওয়ে (০৪/২২) রয়েছে, একটি পিচ পৃষ্ঠের সাথে। টেক অফ এবং অবতরণ দূরত্ব যথাক্রমে ৩,৪৪১ মিটার এবং ৩,৩৫০ মি.। তদুপরি, বন্দরের সম্প্রসারণ প্রকল্পের দ্বিতীয় ধাপের দ্বিতীয় রানওয়েটিও রয়েছে, এটিও দ্বিতীয় রানওয়েতে আরও একটি ট্যাক্সিওয়ের সাথে এ-৩৮০ সামঞ্জস্য করতে সক্ষম। তথ্যসূত্র  বিষয়শ্রেণী:শ্রীলঙ্কার বিমানবন্দর বিষয়শ্রেণী:১৯৪৪-এ প্রতিষ্ঠিত বিমানবন্দর
"অ্যান ওবিডিয়েন্ট ফাদার" হল অখিল শর্মার ২০০০-এর উপন্যাস। এটি ২০০১ সালের হেমিংওয়ে ফাউন্ডেশন/পেন পুরস্কার  এবং হোয়াইটিং রাইটার্স পুরস্কার পেয়েছে। ভারতের প্রধানমন্ত্রী রাজীব গান্ধীর হত্যাকাণ্ডের পটভূমিতে রচিত এই গল্পটি একজন দুর্নীতিগ্রস্ত এবং ঘৃণ্য ব্যাগওয়ালাকে নিয়ে যে তার মেয়ে ও নাতনির সাথে নয়াদিল্লির একটি বস্তিতে থাকে। উপন্যাসটি একটি ছোট গল্প দিয়ে শুরু হয়েছিল যা পূর্বে প্রকাশিত হয়েছিল।  প্যারিস রিভিউয়ের "মাই ফার্স্ট টাইম" ধারাবাহিকের জন্য তার সাক্ষাৎকারে, শর্মা তার প্রধান চরিত্র তৈরিকে "এমন কাউকে খুঁজেছেন যিনি যথাযথভাবে দোষী ছিলেন... হেনরি জেমসের একটি উক্তি আছে যে 'একটি চরিত্র ভালো না খারাপ তা বিবেচ্য নয়, চরিত্রটি আকর্ষণীয় কিনা তা বিবেচ্য।' তাই আমি কীভাবে (প্রধান চরিত্রের) মতো কাউকে নিয়ে লিখতে হয় তা ভাবতে শুরু করি।"   ২০২২ সালের জুলাই মাসে, ম্যাকন্যালি এডিশনস উপন্যাসটির একটি যথেষ্ট সংশোধিত, সংক্ষিপ্ত সংস্করণ প্রকাশ করে, যার সমাপ্তি অনেকটাই ভিন্ন।    তথ্যসূত্র   বিষয়শ্রেণী:১৯৯০-এর দশকের পটভূমিতে উপন্যাস বিষয়শ্রেণী:২০০০-এর মার্কিন উপন্যাস বিষয়শ্রেণী:২০০০-এর অভিষেক উপন্যাস বিষয়শ্রেণী:ভারতীয় শান্তিরক্ষী বাহিনী বিষয়শ্রেণী:মার্কিন ঐতিহাসিক উপন্যাস বিষয়শ্রেণী:রাজীব গান্ধীর হত্যাকাণ্ড সম্পর্কে সৃষ্টিকর্ম বিষয়শ্রেণী:দিল্লির পটভূমিতে উপন্যাস বিষয়শ্রেণী:হেমিংওয়ে ফাউন্ডেশন/পেন পুরস্কারপ্রাপ্ত সৃষ্টিকর্ম বিষয়শ্রেণী:ভারতীয়-মার্কিন উপন্যাস বিষয়শ্রেণী:১৯৯১-এর পটভূমিতে কল্পকাহিনী
গামাচ্চি বিথানাগে হাসিনি মাদুশিকা পেরেরা (; জন্ম: ২৭ জুন, ১৯৯৫) কলম্বোয় জন্মগ্রহণকারী প্রথিতযশা শ্রীলঙ্কান প্রমিলা ক্রিকেটার। শ্রীলঙ্কা ক্রিকেট দলের অন্যতম সদস্য তিনি। এছাড়াও, হাসিনি পেরেরা দলের অধিনায়কের দায়িত্ব পালন করেছেন। একদিনের আন্তর্জাতিক ও টুয়েন্টি২০ আন্তর্জাতিকে অংশ নিচ্ছেন। ঘরোয়া ক্রিকেটে কম্বাইন্ড প্রভিন্স উইম্যান, পালিঙ্ক স্পোর্টস ক্লাব উইম্যান, শ্রীলঙ্কা ক্রিকেট উইম্যান’স একাদশে অংশ নিয়েছেন তিনি। দলে তিনি মূলতঃ বামহাতি ব্যাটসম্যান হিসেবে খেলে থাকেন। এছাড়াও দলের প্রয়োজনে ডানহাতে মিডিয়াম ফাস্ট বোলিং করেন।   খেলোয়াড়ী জীবন  ১ এপ্রিল, ২০১৪ তারিখে সিলেটে স্বাগতিক বাংলাদেশের বিপক্ষে টি২০আইয়ের অভিষেক হয় তার। একই বছরের ১৫ অক্টোবর কলম্বোয় সফরকারী দক্ষিণ আফ্রিকার বিপক্ষে তার ওডিআই অভিষেক ঘটে। মে, ২০১৫ সালে ওয়েস্ট ইন্ডিজের বিপক্ষে টুয়েন্টি২০ সিরিজে উদেশিকা প্রবোধ্যানি’র সাথে ১৪ সদস্যের দলে ঠাঁই হয় তার। তারা যথাক্রমে প্রসাদানি বীরাক্কোডি ও সান্দুনি আবেবিক্রেমা’র স্থলাভিষিক্ত হন।Prabodhini, Hasini added to SL Women T20 squad, May 21, 2015, retrived: 1 December, 2016  থাইল্যান্ডে অনুষ্ঠিত ২০১৬ সালের মহিলাদের টুয়েন্টি২০ এশিয়া কাপে খেলার জন্য তাকে দলের অধিনায়কের দায়িত্ব দেয়া হয়। প্রতিযোগিতার দশম খেলায় তিনি ৫৯ বলে ৫৫ রান তুলে থাইল্যান্ডের বিপক্ষে দলকে ৭৫ রানের ব্যবধানে জয়ে সহায়তা করেন। ঐ খেলায় তিনি ম্যান অব দ্য ম্যাচ নির্বাচিত হন।  আসন্ন ক্রিকেট বিশ্বকাপকে সামনে রেখে ২৩ মে, ২০১৭ তারিখে ইনোকা রাণাবীরার অধিনায়কত্বে শ্রীলঙ্কা দলের ১৫-সদস্যদের তালিকা প্রকাশ করা হয়। এতে তিনিও অন্যতম সদস্য মনোনীত হন।   তথ্যসূত্র    আরও দেখুন   ইনোকা রাণাবীরা  শ্রীলঙ্কা জাতীয় মহিলা ক্রিকেট দল  ২০১৬ মহিলাদের টুয়েন্টি২০ এশিয়া কাপ   বহিঃসংযোগ     বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:কলম্বো থেকে আগত ক্রিকেটার বিষয়শ্রেণী:শ্রীলঙ্কান নারী ক্রিকেটার বিষয়শ্রেণী:শ্রীলঙ্কার নারী একদিনের আন্তর্জাতিক ক্রিকেটার বিষয়শ্রেণী:শ্রীলঙ্কার নারী ক্রিকেট অধিনায়ক বিষয়শ্রেণী:শ্রীলঙ্কার নারী টুয়েন্টি২০ আন্তর্জাতিক ক্রিকেটার বিষয়শ্রেণী:২০২২ কমনওয়েলথ গেমসের ক্রিকেটার বিষয়শ্রেণী:কমনওয়েলথ গেমসে শ্রীলঙ্কার প্রতিযোগী বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:এশিয়ান গেমসে রৌপ্যপদক বিজয়ী শ্রীলঙ্কান বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:২০২২ এশিয়ান গেমসের ক্রিকেটার
thumb|right|250px|১৯৩৪-৩৫ মৌসুমে ইংল্যান্ড ও অস্ট্রেলিয়ার মধ্যে প্রথমবারের মতো মহিলাদের টেস্ট ক্রিকেট অনুষ্ঠিত হয়েছিল। মহিলাদের টেস্ট ক্রিকেট দীর্ঘসময়ের ক্রিকেট খেলা ও লিঙ্গ সমতায়ণে মহিলাদের ক্রিকেটকে পুরুষদের টেস্ট ক্রিকেটের সমতুল্যরূপে গণ্য করা হয়। খেলায় চারটি ইনিংস রয়েছে ও সর্বোচ্চ চারদিনব্যাপী শীর্ষস্থানীয় ক্রিকেটভূক্ত দেশগুলোর মধ্যে অনুষ্ঠিত হয়। পুরুষদের তুলনায় এ খেলার ধরনে কিছুটা পার্থক্য রয়েছে। তন্মধ্যে আম্পায়ার ও পিচের আকার উল্লেখযোগ্য। মহিলাদের একদিনের আন্তর্জাতিকের তুলনায় বছরে মাত্র কয়েকটি টেস্ট খেলা অনুষ্ঠিত হয়ে থাকে। ইংল্যান্ড ও অস্ট্রেলিয়ার মধ্যে ডিসেম্বর, ১৯৩৪ সালে প্রথম মহিলাদের টেস্ট খেলা আয়োজন করা হয়। তিনদিনের ঐ টেস্টটি ব্রিসবেনে অনুষ্ঠিত হয় ও ইংল্যান্ড দল ৯ উইকেটের ব্যবধানে জয় পায়।   খেলার ধরন  ক্রিকেটের আইন দ্বারা মহিলাদের টেস্ট ক্রিকেট খেলার উপযোগী করে পরিচালিত হয়। অধিকাংশ ক্ষেত্রেই পুরুষদের টেস্ট ক্রিকেটের সাথে এর সাদৃশ্যপূর্ণ সম্পর্ক বিরাজমান। দুই দলে এগারোজন খেলোয়াড় সর্বোচ্চ চার ইনিংসে অংশগ্রহণ করেন। টাই, ড্র অথবা জয় - এ তিনধরনে খেলার ফলাফল নির্ধারিত হয়ে থাকে।  প্রধান ও লক্ষণীয় বিষয় হচ্ছে মহিলাদের টেস্ট ক্রিকেট চারদিনের মধ্যে শেষ হয়। প্রতি ঘণ্টায় ১৭ ওভার বোলিংয়ের নির্দেশনা দেয়া রয়েছে। ফলে সম্পূর্ণ দিনে ১০০ ওভার খেলা হয়ে থাকে। ক্রিকেট মাঠ তুলনামূলকভাবে ছোট। ৫৫ থেকে ৭০ গজের মধ্যে সীমাবদ্ধ। পীচও তুলনামূলকভাবে ছোট এবং ক্রিকেট বল ছোট ও হালকা আকৃতির।  আইনে উল্লেখ করা হয়েছে বল  থেকে  আউন্সের হবে। আম্পায়ারের সিদ্ধান্ত পর্যালোচনা পদ্ধতি (ইউডিআরএস) খেলায় প্রচলিত নয়। ফলে, প্রয়োজনে আম্পায়ারগণ টেলিভিশনে পুণঃপ্রচারের জন্য তৃতীয় আম্পায়ারের শরণাপন্ন হয়ে থাকেন।   অংশগ্রহণকারী দল  দশটি জাতীয় দলের মহিলা ক্রিকেটারগণ টেস্ট ক্রিকেটে অংশগ্রহণ করে থাকেন। ১৯৩৪-৩৫ মৌসুমে ইংল্যান্ড দল অস্ট্রেলিয়া ও নিউজিল্যান্ড সফরে যায়। এ তিনটি দলই টেস্ট ক্রিকেটে নিয়মিতভাবে অংশগ্রহণ করে থাকে। দলগুলোর প্রত্যেকেই কমপক্ষে ৪৫টি টেস্ট অংশ নিয়েছে। এরপর দক্ষিণ আফ্রিকা টেস্টে অংশগ্রহণ করতে শুরু করে। ১৯৬০ সালে দলটি প্রথমবারের মতো টেস্টে অংশ নেয়। কিন্তু আন্তর্জাতিক ক্রীড়াঙ্গনে নিষেধাজ্ঞার কবলে পড়ায় তারা মাত্র ১১ টেস্টে অংশ নিতে পেরেছে। ভারত ও ওয়েস্ট ইন্ডিজ পরবর্তী অবস্থানে রয়েছে। পাকিস্তান, আয়ারল্যান্ড, নেদারল্যান্ডস ও শ্রীলঙ্কা - দলগুলোর প্রত্যেকেই পাঁচ টেস্টের কম খেলেছে। ১০ সেপ্টেম্বর, ২০১৬ তারিখ পর্যন্ত সর্বমোট ১৩৮টি টেস্ট খেলা অনুষ্ঠিত হয়েছে।  +মহিলাদের টেস্ট ক্রিকেট দলসমূহ দল প্রথম সর্বশেষ খেলা সংখ্যা  ১৯৩৪  ২০২৩  ৭৭  ১৯৩৪  ২০২৩  ১০০  ১৯৭৬  ২০২৩  ৪০  ২০০০  ২০০০  ১  ২০০৭  ২০০৭  ১  ১৯৩৫  ২০০৪  ৪৫  ১৯৯৮  ২০০৪  ৩  ১৯৬০  ২০২২  ১৩  ১৯৯৮  ১৯৯৮  ১  ১৯৭৬  ২০০৪  ১২   আরও দেখুন    টেস্ট ক্রিকেট  মহিলাদের ক্রিকেট  বাংলাদেশ জাতীয় মহিলা ক্রিকেট দল   তথ্যসূত্র    বহিঃসংযোগ   বিষয়শ্রেণী:নারী ক্রিকেট বিষয়শ্রেণী:আন্তর্জাতিক নারী ক্রিকেট প্রতিযোগিতা বিষয়শ্রেণী:ক্রীড়া বিষয়শ্রেণী:টেস্ট ক্রিকেট
রণেন্দ্রনাথ সেন (২৩ সেপ্টেম্বর, ১৯০৯ - ১৩ নভেম্বর ২০০৩) ছিলেন একজন ভারতীয় কমিউনিস্ট রাজনীতিবিদ এবং ট্রেড ইউনিয়নবাদী। তিনি ১৯৭৩ থেকে ১৯৭৬ সাল পর্যন্ত অল ইন্ডিয়া ট্রেড ইউনিয়ন কংগ্রেসের সভাপতি ছিলেন। তিনি বারাসাত কেন্দ্র থেকে তৃতীয় লোকসভা, চতুর্থ লোকসভা এবং পঞ্চম লোকসভার সদস্য ছিলেন। তিনি মানিকতলা বিধানসভা কেন্দ্র থেকে ১৯৫২ এবং ১৯৫৭ সালে পশ্চিমবঙ্গ বিধানসভায় নির্বাচিত হন। তিনি পূর্বে অবিভক্ত বাংলার জাতীয় বিপ্লবী আন্দোলন -যুগান্তর পার্টির সাথে যুক্ত ছিলেন।   পদে অধিষ্ঠিত ছিলেন   মেডিকেল অনুষদের লাইসেন্স, ন্যাশনাল মেডিকেল ইনস্টিটিউট, কলকাতা ; রাষ্ট্রপতি,  বেঙ্গল প্রাদেশিক ট্রেড ইউনিয়ন কংগ্রেস; উপরাষ্ট্রপতি  সদস্য, ভারতীয় কমিউনিস্ট পার্টির জাতীয় কাউন্সিল   তথ্যসূত্র   বিষয়শ্রেণী:২০০৩-এ মৃত্যু বিষয়শ্রেণী:১৯০৯-এ জন্ম বিষয়শ্রেণী:পশ্চিমবঙ্গ বিধানসভার সদস্য ১৯৫৭-১৯৬২ বিষয়শ্রেণী:পশ্চিমবঙ্গ বিধানসভার সদস্য ১৯৫১-১৯৫৭ বিষয়শ্রেণী:পঞ্চম লোকসভার সদস্য বিষয়শ্রেণী:চতুর্থ লোকসভার সদস্য বিষয়শ্রেণী:তৃতীয় লোকসভার সদস্য বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:পশ্চিমবঙ্গের ভারতের কমিউনিস্ট পার্টির রাজনীতিবিদ
সমকামিনী, সমকামী, উভকামী এবং হিজড়ারা থাইল্যান্ডে সামাজিক অনেক সমস্যার মুখোমুখি হন যদিও দেশটিতে সমকামিতা আইনগতভাবে বৈধ। সমকামিতার ক্ষেত্রে থাইল্যান্ডকে এশিয়া মহাদেশের অন্যতম সহনশীল দেশ হিসেবে বিবেচনা করা হয়। নারী সমকামিতা এবং পুরুষ সমকামিতা দুটোই থাইল্যান্ডে বৈধ কিন্তু সমলিঙ্গের যুগল এবং সমলিঙ্গের যুগলদের বাসা থাইল্যান্ডের সমাজের মানুষ ভালো চোখে দেখেনা। ২০১৩ সালে 'ব্যাংকক পোস্ট' পত্রিকায় বলা হয় যে,......থাইল্যান্ড সমকামী যুগলদের জন্যে একটি ভালো পর্যটকবান্ধব জায়গা হলেও এ সম্পর্কে দেশটির আইন এবং সমাজের মানুষের মন-মানসিকতা অতটা উদার নয়। 'আঞ্জারী' হচ্ছে থাইল্যান্ডে সমকামিতার পক্ষ নিয়ে কাজ করা একটি সংগঠন। আইনগত অবস্থা ব্যক্তিগত, প্রাপ্তবয়স্ক, সম্মতিপ্রাপ্ত এবং অবাণিজ্যিক পায়ুকাম ১৯৫৬ সালে সরকার কর্তৃক বৈধতা পায়।Shivananda Khan,  , Naz Foundation International, February 2005 দৈহিক মিলনের সর্বনিম্ন বয়স ১৫ করা হয় ১৯৯৭ এ। ২০০২ সালে থাইল্যান্ডের স্বাস্থ্য মন্ত্রণালয় সমকামিতাকে 'মানসিক রোগ' হিসেবে আখ্যা দেওয়া বন্ধ করে। ১৯৯০ এর দশকে এ দেশের কিছু মানুষ সমকামিতাকে ভালো চোখে দেখা শুরু করে, বিশেষ করে একবিংশ শতাব্দীর শুরুর দিকে। ২০০৫ সালে থাই সামরিক বাহিনী সমকামী ব্যক্তিদের নেওয়া শুরু করে, এর আগে সমকামীদের সামরিক বাহিনীতে ঢুকতে দেওয়া হতনা, বলা হত যে সমকামীরা নাকি মানসিকরোগী, ১৯৫৪ সালের একটি আইনই ছিল এরকম। ২০০৭ সালে থাই সরকার ধর্ষণের নতুন সংজ্ঞা প্রদান করে যেখানে নারীর সঙ্গে পুরুষকেও অন্তর্ভুক্ত করা হয়। সরকার বৈবাহিক ধর্ষণও অবৈধ ঘোষণা করে, এবং আইনে বলা নারী ও পুরুষ উভয়ই ধর্ষিত হতে পারে। ২০০৯ এর মে মাসে থাই রেড ক্রস সমকামীদের ব্লাড ডোনেশনের অনুমতি দেয়, যদিও এর আগে এ নিয়ে ক্যামপেইন হয়েছিল। ২০১৫ এর সেপ্টেম্বরে 'লিঙ্গ সমতা আইন' করা হয় যেটার কাজ হচ্ছে সমকামীদের বিরুদ্ধে বৈষম্য সমাজ থেকে উঠিয়ে দেওয়া।http://www.bangkokpost.com/news/general/977149/learn-about-lgbti-say-activists  তথ্যসূত্র  বিষয়শ্রেণী:সমকামিতা বিষয়শ্রেণী:এলজিবিটিকিউ অধিকার
অগ্নি-৬ ( আইএএসটি : অগ্নি "ফায়ার" এছাড়াও হিন্দুধর্মের বৈদিক অগ্নি দেবতা) হ'ল একটি আন্তঃমহাদেশীয় ব্যালিস্টিক ক্ষেপণাস্ত্র, যা ডিআরডিও ভারতীয় সশস্ত্র বাহিনীর কৌশলগত বাহিনী কমান্ডের জন্য তৈরি করছে।    বিবরণ  অগ্নি-৬ হ'ল একটি চার-পর্যায়ের আন্তঃমহাদেশীয় ব্যালিস্টিক ক্ষেপণাস্ত্র, যার নকশা নির্মাণ পর্ব শেষ হওয়ার পরে হার্ডওয়্যার উন্নয়নের পর্যায়ে রয়েছে। মাল্টিপল ইন্ডেপেন্ডেন্টলি টার্গেটেবেল রিএন্ট্রি ভেহিকলটির পাশাপাশি ম্যানুয়েভেরেবল রিএন্ট্রি ভেহিকল (এমআরভি) ব্যবস্থা অগ্নি-৬-এ থাকার আশা করা হচ্ছে। এই ম্যানুয়েভেরেবল ওয়ারহেড অগ্নি-৬-এর একটি বর্ধিত পরিসীমার সঠিক চিত্র, যা বর্তমানে শ্রেণিবদ্ধ করা হয়েছে। পূর্বসূরি অগ্নি ৫-এর চেয়ে লম্বা হবে অগ্নি-৬ এবং ২০১৭ সালের মধ্যে উৎক্ষেপণের পরীক্ষা করা হবে বলে আশা করা হয়েছিল। ভারত সরকার এখনও প্রকল্পটি অনুমোদন করতে পারেনি, যদিও ডিআরডিও সমস্ত হিসাব শেষ করে ইঞ্জিনিয়ারিংয়ের কাজ শুরু করেছে।  এটি অগ্নি ক্ষেপণাস্ত্রগুলির মধ্যে সর্বশেষ এবং সবচেয়ে উন্নত সংস্করণ বলে জানা গেছে। সূত্র মতে, অগ্নি-৬ ক্ষেপণাস্ত্রটি ১০ টি এমআইআরভি ওয়ারহেড বহন করতে পারে এবং এর স্ট্রাইক রেঞ্জ থাকবে ১২,০০০ কিমি, যদিও ডিআরডিও ক্ষেপণাস্ত্রের পরিসীমা নিশ্চিত করতে অস্বীকার করেছে। একজন প্রবীণ ডিআরডিও বিজ্ঞানী বলেছেন যে নতুন প্রজন্মের অগ্নি-৬ ক্ষেপণাস্ত্রটি সহজেই পরিবহনযোগ্য এবং সহজেই স্থাপন যোগ্য হবে। এটি ডুবোজাহাজ থেকে এবং স্থল-ভিত্তিক লঞ্চারগুলি থেকে উৎক্ষেপণ করার ক্ষমতা রাখে।   ইতিহাস  থাম্ব|301x301পিক্সেল| অগ্নি ক্ষেপণাস্ত্রের পরিসর তুলনা। অগ্নি -৬ এর পরিসীমা চিত্রিত করা হয়নি।  ২০১১ সালে প্রকাশিত সেন্টার ফর ল্যান্ড ওয়ারফেয়ার স্টাডিজের একটি প্রতিবেদনে বলা হয়েছে যে আইসিবিএম সক্ষমতা অর্জন থেকে বিরত থাকতে ভারত কোনও চুক্তির প্রতিশ্রুতিতে বাধ্য না হলেও, নতুন দিল্লি একটি আইসিবিএম-এর প্রয়োজনীয়তা বিবেচনা করে না। এটি আরও বলে যে আইসিবিএম-এর উন্নয়ন শুরু করার আগে ডিআরডিও সরকারের অনুমতি পাওয়ার ক্ষেত্রে বাধাগ্রস্থ।   ২০১১ সালের জুনে, প্রথমবারের মতো তৎকালীন আইএএফ-এর বিমান বাহিনীর প্রধান প্রদীপ বসন্ত নায়েক আশেপাশের অঞ্চলের বাইরে ভারতের পারমাণবিক হামলা সক্ষমতা বাড়ানোর পক্ষে তীব্র যুক্তি দিয়েছিলেন। নায়েক, যিনি চিফ অফ স্টাফ কমিটির প্রধানও ছিলেন, বলেছিলেন যে, "১০,০০০ কিলোমিটার বা তারও বেশি ব্যাপ্তি অর্জনের জন্য ভারতের একটি আইসিবিএম প্রকল্প গ্রহণ করা উচিত। আঞ্চলিক প্রসঙ্গটি ভেঙে দেওয়া যেমন দেশের প্রভাবের বৃদ্ধি পায় খুবি গুরুত্বপূর্ণ। কোন দেশে আমাদের কোন আঞ্চলিক নকশা নেই, তবে ভারতের তার প্রভাবের ক্ষেত্রের সাথে সামঞ্জস্য করার সক্ষমতা প্রয়োজন"।   সাম্প্রতিক ঘটনাবলি  ২০১২ সালের মে মাসে, প্রতিবেদনগুলি তিন পর্যায়ের অগ্নি ৬ ক্ষেপণাস্ত্র নাম অগ্নি সিরিজের আরেকটি আইসিবিএম-এর উন্নয়নের বিষয়টি নিশ্চিত করে। এটি অনুমান করা হয়েছিল যে এই ক্ষেপণাস্ত্রটি ২০১৪ সালে বা তার মধ্যে তৈরি করা হবে এবং এটির দীর্ঘতর পরিসর হবে ৮,০০০ থেকে ১০,০০০ কিলোমিটার পর্যন্ত। অগ্নি-৬ অগ্নি-৬ এর চেয়েও শক্তিশালী এবং একই সাথে একাধিক লক্ষ্যবস্তুতে লক্ষ্য করতে সক্ষম, কমপক্ষে এমন ১০ টি পারমাণবিক ওয়ারহেড বহন করতে সক্ষম। ২০১৩ সালের জানুয়ারিতে, ডিআরডিও প্রধান ভি কে সরস্বত বলেছিলেন যে অগ্নি ৫ এর উন্নয়নের পরে, ডিআরডিও অগ্নি ৫ এর উন্নয়ন করবে, যার একাধিক স্বতন্ত্রভাবে লক্ষ্যবস্তু পুনরায় প্রবেশের যানবাহন (এমআইআরভি) ক্ষমতা থাকবে। তিনি বলেন, ক্ষেপণাস্ত্রটির নকশা শেষ হয়েছে এবং ডিআরডিও হার্ডওয়্যার উপলব্ধির পর্যায়ে রয়েছে।    তথ্যসূত্র   বিষয়শ্রেণী:ভারতের নিক্ষেপী ক্ষেপণাস্ত্র বিষয়শ্রেণী:অন্তর্বর্তী-পাল্লার নিক্ষেপী ক্ষেপণাস্ত্র বিষয়শ্রেণী:আন্তঃমহাদেশীয় নিক্ষেপী ক্ষেপণাস্ত্র
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল।  Ashiq Shawon (আলাপ) ১৯:৪৭, ২৪ জুলাই ২০২১ (ইউটিসি) খন্দকার মাহমুদুল হাসান   – (অপসারণের প্রস্তাবনা দেখুনলগ দেখুন) () কোনো তথ্যসূত্র নেই, সাহিত্যিক হিসেবে উল্লেখযোগ্য নন।  -ধর্মমন্ত্রী ওয়াইস আলাপ ০৩:১৩, ২ জুলাই ২০২১ (ইউটিসি)   একমত হতে পারছি না। তথ্যসূত্র না থাকলে নিবন্ধ অপসারণ যোগ্য হয়ে যায় না। আর তিনি শিশু একাডেমির ও অগ্রণী শিশু সাহিত্য পুরস্কার পেল অবশ্যই উল্লেখযোগ্য।—RuHan [ Talk ] ০১:৫৯, ৭ জুলাই ২০২১ (ইউটিসি)   উল্লেখযোগ্য একাডেমিক পুরস্কার প্রাপ্ত এবং তথ্যসূত্র না থাকাটা সেরকম সমস্যা না, এর জন্য ট্যাগ আছে। ইফতেখার নাইম (আলাপ) ০৫:২৭, ২২ জুলাই ২০২১ (ইউটিসি)   এখানে আমি তর্কের খাতিরে একটি কথা বলতে চাই। তথ্যসূত্র ব্যতীত কিভাবে নিশ্চিত হওয়া যাওয়া যাবে যে ব্যক্তির পাওয়া পুরস্কারগুলোর তথ্য সঠিক। তাই তথ্যসূত্র কোন ব্যাপার না এটা বলার অবকাশ নেই। যারা নিবন্ধটি রাখার পক্ষে তারা অনুগ্রহ করে নিবন্ধে তথ্যসূত্র যোগ করুন।   — ফেরদৌস •  ১৮:৪০, ২৪ জুলাই ২০২১ (ইউটিসি) @Ferdous ভাই, কেও রেফারেন্স যোগ করছেনা, দেখে আমি দুইটা যোগ করে দিয়েছি। আসলেই উনি উল্লেখযোগ্য, অপসারণ প্রস্তাবনা না দিয়ে দুইটা রেফারেন্স যোগ করে দিলেই ভালো হতো। -- Prodipto Deloar (আলাপ • অবদান) ১৮:৪৭, ২৪ জুলাই ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।